แฟนใช้นิ้วช่วยจนมีเลือดออก วันที่ 17 มีนาคม แต่มือไม่เปื้อนอะไรนะคะ หลังจากนั้นก็มีเลือดออกเยอะมาก วันต่อมาเลือดก็ติดกางกางในเป็นสีจางๆเป็นจุดๆ ไม่ใหญ่มาก ประมาณสองสัปดาห์ แล้วก็หายไป ตอนนี้ประจำยังไม่มาเลยค่ะ ประจำเดือนมาครังล่าสุดวันที่ 11 มีนาคม ปกติกินยาสตรีทุกเดือน แต่ตอนนี้กินแล้วประจำเดือนก็ยังไม่มา จะท้องไหมค่ะ ถ้าไม่ท้อง เกิดจากอะไรค่ะ มีวิธีแก้ไหมค่ะ ตอนนี้เครียดมากเลยค่ะ รบกวนตอบด้วยนะคะ ขอบค่ะ
สวัสดีค่ะ การตั้งครรภ์เกิดจากการที่มีอสุจิผ่านเข้าปากมดลูกไปผสมกับไข่ในท่อนำไข่ ดังนั้นการใช้นิ้วซึ่งไม่มีตัวอสุจิอยู่ แทบจะไม่ก่อให้เกิดการตั้งครรภ์ได้เลยค่ะประจำเดือนมาช้าอาจมีสาเหตุอื่นเช่นมีถุงน้ำในรังไข่ ความเครียด โรคไทรอยด์หรือพังผืดในมดลูก ควรปรึกษาสูตินรีแพทย์เพื่อหาสาเหตุต่อไป ส่วนเลือดที่ออกมาหลังจากมีการใช้นิ้วนั้นอาจเป็นเลือดที่เกิดจากเนื้อเยื่อบริเวณอวัยวะเพศฉีกขาด แต่ถ้ามาติดต่อกัน 2 สัปดาห์อาจมีสาเหตุอื่นเช่นเนื้องอกมดลูก เนื้องอกที่ปากมดลูก การติดโรคติดต่อทางเพศสัมพันธ์ ควรไปตรวจเพิ่มเติมเช่นกันค่ะการดูแลตัวเองเบื้องต้น ไม่สวนล้างช่องคลอด ไม่ซื้อยาปรับฮอร์โมนหรือยาสตรีใดๆมากินเอง ถ้ายังมีเลือดออกอยู่ให้งดการมีเพศสัมพันธ์ไปก่อนค่ะ